- Վստահաբար կարող եմ ասել, որ ոչ մի պաշտոնյա իր կամքը մեզ վրա թելադրել չի կարող, համոզված եղեք: ԱԳՆ շենքի հետ կապված օրինակ բերեմ: Մենք վաճառեցինք մոտ 14 հազար քառակուսի մետր, բայց ունեցանք 32 հազար քառակուսի մետրանոց նոր տարածք, որտեղ հիմա տեղակայված են մեր 5 գերատեսչությունները: Մենք առաջնորդվելու ենք նույն սկզբունքով: Մենք պետք է այլ շենքեր վարձակալելուց ձերբազատվենք: Մենք փորձելու ենք պետական մարմինները տեղակայել մեր շենքերում, աստիճանաբար հրաժարվելու ենք մարզերում վարձակալությունից. սա վերաբերում է ինչպես Երևանին, այնպես էլ մարզերին: Սա կօգնի կրճատել գումարները: